Kedvezményezett neve: Ulaki Béla László

Kedvezményezett címe:

székhely: 8457 Bakonypölöske, Petőfi S. u. 82.

Projekt azonosítója: 3374429459

Támogatói okirat iratazonosítója: 3427090230

**ZÁRÓ SZAKMAI BESZÁMOLÓ**

Alulírott **Ulaki Béla László egyéni vállalkozó** a ***„Helyi fejlesztések támogatása”*** című, **VP6-19.2.1.-37-9-22**kódszámú felhívás alapján benyújtott, 3374429459 azonosítószámú projekt kapcsán az alábbiakban ismertetem a szakmai megvalósulást.

**1. Beszámoló azonosító adatai:**

A projekt tényleges kezdete és fizikai befejezése:

* Tényleges kezdet dátuma: 2023.09.04.
* Tényleges fizikai befejezés dátuma: 2025.06.30.

Megítélt támogatás összege: 3 909 399 Ft

**2. A projekt műszaki-szakmai előrehaladása:**

|  |  |  |  |
| --- | --- | --- | --- |
| **Mérföldkő sorszáma** | **Mérföldkő**  **elérésének**  **tényleges dátuma** | **Eredmény megnevezése és leírása** | **Mérföldkő eléréséig felhasznált**  **támogatás összege** |
| 1. | 2024.01.18. | ***Projekt*** ***megkezdése***  Beszerzésre került a 2 db eszköz: gáztűzhely és süteményes hűtő. Kihelyezésre került a projekttábla. | 776 040 Ft |
| 2. | 2025.06.30. | ***Projekt befejezése***  Megvalósult a vizesblokk és a villanyhálózat felújítása. | 2 968 839 Ft |
| Az eredmény nem számszerűsíthető, egyéb tulajdonsága:  A vállalkozásomat sikerült továbbfejleszteni, az üzlethelyiségben a mai kor követelményeinek megfelelő eszköz került beüzemelésre, a vendéglátóhely vizes blokkja megújult, ezzel kulturált körülményeket tudok biztosítani a vendégeknek.  A villanyhálózat felújításával biztosítani tudom a biztonságos működését az eszközöknek, gépeknek, a napelemmel előállított villamosenergia felhasználásának. | | | |
| **Felhasznált támogatás összesen:** | | | **3 744 879 Ft** |

**3. A Támogatói okiratban vállaltak teljesítése:**

**3.1. Megvalósult tevékenységek - elszámolható költségek:**

|  |  |  |  |
| --- | --- | --- | --- |
| **Tevékenység azonosító** | **Költség megnevezése és típusa** | **Megvalósult tevékenység leírása** | **Elszámolni kívánt költség** |
| 0101 | ***Építési költség*** | Megvalósult a vizesblokk és a villamos hálózat felújítása | 4 793 265 Ft |
| 0102 | ***Eszközbeszerzés*** | Megvásárlásra került a süteményes hűtő és a gáztűzhely | 1 293 400 Ft |
| 0103 | ***Kötelezően előírt***  ***nyilvánosság*** | A3 méretű, D típusú projekttábla kihelyezése megtörtént | 4 800 Ft |
| 0104 | ***Általános költségek*** | Megvalósult a projektmenedzsment szakértői szolgáltatás | 150 000 Ft |
| **Elszámolt összes kiadás értéke:** | | | 6 241 465 Ft |
| **Igényelt támogatás (60%)** | | | **3 744 879 Ft** |

**4. A projekt megvalósításának összefoglalása:**

A projekt célja Ulaki Béla László egyéni vállalkozónál 2 db eszköz (süteményes hűtő és gáztűzhely) vásárlása, a vendéglátó hely vizesblokkjának és a villanyhálózatának a felújítása. Ezzel sokkal kulturáltabb környezetet tudok biztosítani a vendégeknek, illetve biztosítani tudom a különböző eszközök működését és a boltban új terméket tudtam biztosítani.

A megvalósítási helyen az előírásnak megfelelően kihelyezésre került az A3 méretű projekttábla. Emellett megtörtént a projekt előkészítéséhez, a támogatási kérelem benyújtásához, továbbá a megvalósításhoz, kifizetési kérelem benyújtásához a projektmenedzsment szakértői szolgáltatás igénybevétele és ellátása.

**5. A projekt megvalósításához kapcsolódó vállalások teljesítése:**

A projekt megvalósításba a HACS illetékességi területén működő három különböző szféra - az önkormányzati, a civil és a vállalkozói szféra - is bevonásra került a következők szerint:

- A vállalkozások közül az ÉBENFA 2001 Kft részére az együttműködés keretében a bemutatkozó anyagukat elhelyeztem a vendéglátó helyen, cserébe a Kft. az újranyitást követően folyamatosan népszerűsíti a vengédlátóhelyet az ügyfelei körében.

- Az önkormányzatok közül Bakonypölöske Község Önkormányzatával működtem együtt. Ennek keretében az Önkormányzat részére a rendezvényéhez üdítőt biztosítottam, cserébe az Önkormányzat biztosította, hogy a rendezvényen bemutassam a megvalósult fejlesztést.

- A civilek közül az Alapítvány Bakonypölöske Tanuló Ifjúságáért alapítvánnyal történt az együttműködés. Ennek keretében az alapítvány részére helyszínt biztosítottam az összejövetelhez, cserébe népszerűsítették a vendéglátóhely újranyitását.

Ezek igazolására a záró kifizetési kérelemhez csatolásra került a mindkét fél által aláírt nyilatkozat.

A GEMARA-SK Egyesületnek jelenleg is tagja vagyok, a záró kifizetési kérelemhez csatolásra került az igazolás.

A projekt megvalósítása során – a kötelező tájékoztatási feladatok ellátása mellett – a projektet az alábbiak szerint ismertettük, illetve népszerűsítettük online:

2025. június 30-án egy bejegyzés jelent meg a projekt rövid összefoglalójával és néhány fényképpel a <http://mogetiana.hu> honlapon.

**6. Változások a Támogatói Okirathoz képest:**

A projekt a kitűzött célokkal összhangban, illetve a Támogatói Okiratnak megfelelően valósult meg. Két eltérés van, ebből az egyiket változásbejelentésben a támogatási rendszerbe bejelentésre kerül: Mostanra, az eredetileg tervezett mérföldkőhöz képest később sikerült a teljes projektet megvalósítani, így a korábban megadott mérföldkő helyett új dátum kerül megadásra.

Másik változás, hogy egyrészt a projekttábla a Támogatói Okiratban jóváhagyott nettó kiadásnál kicsivel olcsóbban készült el, valamennyit változott az építési költség, így itt van egy minimális csökkenés, másrészt végül nem került elszámolásra a műszaki ellenőr díja és a tervezési költség.

**7. Tájékoztatás, nyilvánosság biztosítása:**

Az előírt A3 méretű, D típusú projekttábla kihelyezésre került a megvalósítási helyszínen.

Bakonypölöske, 2025. június 30.

Ulaki Béla László

egyéni vállalkozó